ಲೈಂಗಿಕ ಹತಾಶೆ

ಅತಿಯಾದ ಲೈಂಗಿಕತೆಯನ್ನು ನಿರೀಕ್ಷಿಸಿ ಅದನ್ನು ಹೊಂದಲು ಸಾಧ್ಯವಾಗದಿದ್ದಾಗ ಲೈಂಗಿಕ ಹತಾಶೆ ಉಂಟಾಗುತ್ತದೆ. ಇದು ದೈಹಿಕ, ಮಾನಸಿಕ, ಭಾವನಾತ್ಮಕ, ಸಾಮಾಜಿಕ, ಆರ್ಥಿಕ, ಧಾರ್ಮಿಕ ಅಥವಾ ಆಧ್ಯಾತ್ಮಿಕ ಅಡೆತಡೆಗಳಿಂದ ಉಂಟಾಗಬಹುದು. ಅನೋರ್ಗಾಸ್ಮಿಯಾ, ಅನಾಫ್ರೋಡಿಸಿಯಾ, ಅಕಾಲಿಕ ಸ್ಖಲನ, ತಡವಾದ ಸ್ಖಲನ  ಅಥವಾ ತುಣ್ಣಿ ನಿಮಿರದಿರುವ ಸಮಸ್ಯೆಗಳಿಂದ ಲೈಂಗಿಕ ಸಂಭೋಗದ ಸಮಯದಲ್ಲಿ ಅಸಮಾಧಾನವನ್ನು ಹೊಂದಬಹುದು.   ಪಾಲುದಾರರ ನಡುವಿನ ಕಾಮಾಸಕ್ತಿಯಲ್ಲಿ ಅಸಾಮರಸ್ಯದ ಭಾವನೆ ಅಥವಾ ವ್ಯತ್ಯಾಸವೂ ಒಳಗೊಂಡಿರಬಹುದು.   

ಲೈಂಗಿಕ ಹತಾಶೆಯೊಂದಿಗೆ ವ್ಯವಹರಿಸುವ ಐತಿಹಾಸಿಕ ವಿಧಾನಗಳು ಉಪವಾಸ ಮತ್ತು ಅನಾಫ್ರೋಡಿಸಿಯಾಕ್ಸ್ (ಆಹಾರ ಪೂರಕಗಳು) Al-Durai, F. Z. Sexual behaviour and attitudes of Kuwaiti females and males and their personality correlations. Diss. University of York, 1987. ಅಥವಾ ಆಂಟಾಫ್ರೋಡಿಸಿಯಾಕ್ಸ್ (ಔಷಧೀಯ ಪೂರಕಗಳು) ನಂತಹ ಕಾಮಾಸಕ್ತಿ ನಿರೋಧಕಗಳನ್ನು ತೆಗೆದುಕೊಳ್ಳುವುದನ್ನು ಒಳಗೊಂಡಿವೆ. Larson, Jennifer. "Sexuality in Greek and Roman religion." A Companion to Greek and Roman Sexualities (2013): 214-229. ಇದು ಲೈಂಗಿಕವಾಗಿ ಸಕ್ರಿಯವಾಗಿರುವ, ಹೆಚ್ಚು ಲೈಂಗಿಕಾಸಕ್ತಿ ಹೊಂದಿರುವ  ಜನರ ಮೇಲೆ ಪರಿಣಾಮ ಬೀರಬಹುದು. Stewart, Hannah, and J. Paul Fedoroff. "Assessment and treatment of sexual people with complaints of hypersexuality." Current Sexual Health Reports 6.2 (2014): 136-144. ಹದಿಹರೆಯದವರಾಗಿ ಪ್ರೌಢಾವಸ್ಥೆಯ ಮೂಲಕ ಹೋಗುವಾಗ ಇದು ಯೌವನದಾದ್ಯಂತ ಬೆಳವಣಿಗೆಯ ನೈಸರ್ಗಿಕ ಹಂತವಾಗಿದೆ. 

ಏಕಾಂಗಿ ಲೈಂಗಿಕತೆ, ಧ್ಯಾನ, ವ್ಯಾಯಾಮ, ಹೊಸ ಭಂಗಿಗಳನ್ನುತಿಳಿದುಕೊಳ್ಳುವುದು, ಲೈಂಗಿಕ ಹತಾಶೆಗಳ ಬಗ್ಗೆ ತಮ್ಮ ಸಂಗಾತಿಯೊಂದಿಗೆ ಮನಸ್ಸು ಬಿಚ್ಚಿ ಮಾತನಾಡುವುದು ಮತ್ತು ಲೈಂಗಿಕ ಚಿಕಿತ್ಸಕರಿಂದ ವೃತ್ತಿಪರ ಸಹಾಯವನ್ನು ಪಡೆಯುವ ಮೂಲಕ ಲೈಂಗಿಕ ಹತಾಶೆಗಳನ್ನು ಮೀರುವ ಸಾಧ್ಯತೆಗಳಿವೆ.

 ಹದಿಹರೆಯದವರು 
ಸಾಮಾಜಿಕ ನಿರೀಕ್ಷೆಗಳು, ಹಾರ್ಮೋನುಗಳ ಬದಲಾವಣೆಗಳು ಮತ್ತು ಸಂಬಂಧಗಳನ್ನು ಅರ್ಥ ಮಾಡಿಕೊಳ್ಳುವ  ಸಂಕೀರ್ಣತೆಗಳು ಸೇರಿದಂತೆ ವಿವಿಧ ಅಂಶಗಳಿಂದಾಗಿ ಹದಿಹರೆಯದವರು ಲೈಂಗಿಕ ಹತಾಶೆಯನ್ನು ಅನುಭವಿಸುವ ಸಾಧ್ಯತೆಗಳಿವೆ.

 ಋತುಬಂಧ 
ಋತುಬಂಧದ ಸಮಯದಲ್ಲಿ ಸ್ತ್ರೀಯರಲ್ಲಿ ಲೈಂಗಿಕ ಬಯಕೆ ಮತ್ತು ಚಟುವಟಿಕೆ ಕಡಿಮೆಯಾಗುತ್ತದೆ. ಆದರೂ ಅನೇಕ ಹಿರಿಯ ನಾಗರಿಕರಿಗೆ ಲೈಂಗಿಕ ಕ್ರಿಯೆಯನ್ನು ಕುರಿತ ಆಸಕ್ತಿ ಬತ್ತಿರುವುದಿಲ್ಲ. ೫೦ ಅಥವಾ ಅದಕ್ಕಿಂತ ಹೆಚ್ಚಿನ ವಯಸ್ಸಿನ ದಂಪತಿಗಳು ಇತರ ರೂಪಗಳಿಗಿಂತ ಸಾಂಪ್ರದಾಯಿಕ ಸಂಭೋಗಕ್ಕೆ ಒತ್ತು ನೀಡುವ ಮೂಲಕ ನಿರಂತರ ಲೈಂಗಿಕ ಪಾಲ್ಗೊಳ್ಳುವಿಕೆಯನ್ನು ನಿರೀಕ್ಷಿಸುತ್ತಾರೆ. ಆಗ ಪುರುಷರಲ್ಲಿ ಸ್ಖಲನ ಸಮಸ್ಯೆಗಳು ಮತ್ತು ಮಹಿಳೆಯರಲ್ಲಿ ಜನನಾಂಗದ ಉರಿಯೂತ ಮತ್ತು ಕ್ಷೀಣತೆಗಳಂತಹ ಸಾಮಾನ್ಯ ಲೈಂಗಿಕ ದೌರ್ಬಲ್ಯಗಳು ಸವಾಲುಗಳಾಗುತ್ತವೆ. ಈ ಬದಲಾವಣೆಗಳ ಬಗೆಗಿನ ಅರಿತಿಲ್ಲದಿರುವುದು ಸಂಗಾತಿಯೊಂದಿಗಿನ ಸಂವಹನಕ್ಕೆ ಅಡ್ಡಿಯಾಗಬಲ್ಲುದು ಮತ್ತು ಇದು ಲೈಂಗಿಕ ಹತಾಶೆ ಮತ್ತು ಕ್ರಮೇಣ ಆ ಸಂಗಾತಿಗಳ ನಡುವಣ ಸಂಭೋಗ ನಿಂತುಹೋಗಲು ಕಾರಣವಾಗಬಲ್ಲುದು. ಆದುದರಿಂದ ಇಂತಹ ಸಮಸ್ಯೆಗಳನ್ನು ಮನಸ್ಸು ಬಿಚ್ಚಿ ಮಾತನಾಡಿ ಪರಿಹರಿಸಿಕೊಳ್ಳುವುದು ಮುಖ್ಯವಾಗುತ್ತದೆ.

 ಇತರ ಗುಂಪುಗಳು 

 ಆಟಿಸಂ 
ಆಟಿಸಮ್ ಸ್ಪೆಕ್ಟ್ರಮ್ ಡಿಸಾರ್ಡರ್ (ಎಎಸ್‌ಡಿ) ಹೊಂದಿರುವ ಜನರು ಸಾಮಾಜಿಕ ಸಂವಹನ ತೊಂದರೆಗಳು ಮತ್ತು ಎಎಸ್‌ಡಿಗೆ ಸಂಬಂಧಿಸಿದ ಸಂವೇದನಾ ಸೂಕ್ಷ್ಮತೆಗಳಲ್ಲಿನ ಸವಾಲುಗಳಿಂದಾಗಿ ಇತರ ಜನರಿಗಿಂತ ಹೆಚ್ಚು ಲೈಂಗಿಕ ಹತಾಶೆಯನ್ನು ಎದುರಿಸಬಹುದು. ಈ ವ್ಯಕ್ತಿಗಳು ಸಾಮಾಜಿಕ ಸೂಚನೆಗಳನ್ನು ಅರ್ಥೈಸಿಕೊಳ್ಳಲು ಮತ್ತು ಅರ್ಥಪೂರ್ಣ ಸಂಬಂಧಗಳನ್ನು ಸ್ಥಾಪಿಸಲು ಹೆಣಗಾಡುತ್ತಾರೆ, ಇದು ಪ್ರತ್ಯೇಕತೆಯ ಭಾವನೆಗೆ ಕಾರಣವಾಗುತ್ತದೆ. ಸಂವೇದನಾ ಸೂಕ್ಷ್ಮತೆಗಳು ನಿಕಟ ಸಂದರ್ಭಗಳಲ್ಲಿ ಅಸ್ವಸ್ಥತೆಗೆ ಕಾರಣವಾಗಬಹುದು. 

 ಆಕ್ರಮಣಶೀಲತೆ ಮತ್ತು ಅಪರಾಧದ ಮೇಲೆ ಲೈಂಗಿಕ ಹತಾಶೆಯ ಪ್ರಭಾವ 

 ಲೈಂಗಿಕ ಹತಾಶೆಯನ್ನು ಇತಿಹಾಸದುದ್ದಕ್ಕೂ ಅನೈತಿಕ ನಡವಳಿಕೆಗಳಿಗೆ ಕಾರಣವಾಗುವ ಅಂಶವೆಂದು ಗುರುತಿಸಲಾಗಿದೆ.  ಆದಾಗ್ಯೂ, ಪ್ರಮುಖ ಅಪರಾಧಶಾಸ್ತ್ರದ ಸಿದ್ಧಾಂತಗಳಲ್ಲಿ ಇದನ್ನು ಪ್ರಮುಖವಾಗಿ ಉಲ್ಲೇಖಿಸಲಾಗಿಲ್ಲ.
 ಲೈಂಗಿಕ ಹತಾಶೆಯು ಅನೈಚ್ಛಿಕ ಬ್ರಹ್ಮಚರ್ಯ ಎದುರಿಸುತ್ತಿರುವ ವ್ಯಕ್ತಿಗಳನ್ನು ಮೀರಿ ವಿಸ್ತರಿಸುತ್ತದೆ-ಇದು ಲೈಂಗಿಕ ಚಟುವಟಿಕೆಯಲ್ಲಿ ತೊಡಗಿರುವವರ ಮೇಲೂ ಪರಿಣಾಮ ಬೀರುತ್ತದೆ. ಲೈಂಗಿಕ ಬಯಕೆಗಳು, ಸಂಗಾತಿಯ ಅಲಭ್ಯತೆ ಮತ್ತು ಅತೃಪ್ತಿಕರ ಲೈಂಗಿಕ ಅನುಭವಗಳಿಂದ ಉಂಟಾಗುವ ಹತಾಶೆಯು ಆಕ್ರಮಣಶೀಲತೆ, ಹಿಂಸಾಚಾರ, ಸೇಡು ಮತ್ತು ಅಪರಾಧದ ಪ್ರವೃತ್ತಿಗಳ ಅಪಾಯಗಳನ್ನು ಹೆಚ್ಚಿಸುತ್ತದೆ. ಆಕ್ರಮಣಶೀಲತೆ, ಹಿಂಸೆ ಅಥವಾ ಅಪರಾಧ ಸಂಪೂರ್ಣವಾಗಿ ವಿವರಿಸಲು ಲೈಂಗಿಕ ಹತಾಶೆ ಮಾತ್ರ ಸಾಕಾಗುವುದಿಲ್ಲವಾದರೂ, ನಡವಳಿಕೆಯ ಮೇಲೆ ಅದರ ಪ್ರಭಾವವನ್ನು ಗುರುತಿಸುವುದು ನಿರ್ಣಾಯಕವಾಗಿದೆ.

 ಉಲ್ಲೇಖಗಳು 

ವರ್ಗ:ಆರೋಗ್ಯ
ವರ್ಗ:ವೈದ್ಯಕೀಯ